Publication: Magyar Közlöny
Issue: MK-2009-177 (Year: 2009, Number: 177)
Era: 2004-2010
Section: Az 53/2006. (XI. 29.) OGY határozatnak megfelelõen továbbra is prioritásnak kell tekinteni a magyarországi
Paragraph Index: 485

Az 53/2006. (XI. 29.) OGY határozatnak megfelelõen továbbra is prioritásnak kell tekinteni a magyarországi növénytermesztés GMO mentességének megõrzését. Ennek keretében mindent meg kell tennünk az unióban engedélyezett kukoricamollyal szemben ellenálló, ún. MON810 jelû génmódosított kukoricákra vonatkozó hazai tilalom fenntartása érdekében. Emellett nagy hangsúlyt fektetünk a gazdálkodók és a lakosság naprakész tájékoztatására és tudatformálására is. Az Európai Unióban 2004 óta rendszeresen felmerülõ kérdés az engedélyezési rendszer felülvizsgálata, esetleges megváltoztatása. Magyarország eddig is vezetõ szerepet játszott az ezzel kapcsolatos tárgyalásokon. Aktív szerepvállalásunkat a jövõben is folytatni kell, különös tekintettel az egészségügyi és környezeti biztonság javítása érdekében. 1.2. A biológiai sokféleség A természetvédelem egyik legfontosabb feladata a biológiai sokféleség megõrzése, a biológiai és genetikai változatosság csökkenésének megállítása, illetve visszafordítása. Eredményességét azzal mérhetjük, hogy különbözõ eszközeivel milyen mértékig tudja társadalmunk e létfontosságú biológiai alapjainak védelmét biztosítani. Ennek megfelelõen stratégiai célkitûzései szervesen kapcsolódnak a biológiai változatosság megõrzésének célrendszeréhez, melyet részleteiben „A biológiai sokféleség megõrzésének stratégiája” c. melléklet tartalmaz, és amelynek legfontosabb, aktualizált célkitûzéseihez tartozó hosszú távú feladatok a következõkben fogalmazhatók meg. A negatív hatások felgyorsulásának elkerülése érdekében jelentõs változások szükségesek a társadalmi értékrendben és a szakpolitikákban is. Ennek érdekében, valamint nemzetközi kötelezettségünknek is eleget téve szükséges a biológiai sokféleség megõrzésérõl szóló nemzeti stratégia és cselekvési terv véglegesítése, és kormányzati szintû elfogadása. Az utóbbi 30–40 évbenmegindult és a legutóbbi évtizedben, vészesmértékbenfelgyorsult az extenzívenhasznosított területek mûvelésbõl történõ kivonása, ami súlyosan veszélyezteti az adott területhez kötõdõ természeti értékeket. Az Európai Unió „A biológiai sokféleség csökkenésének 2010-ig történõ megállítása és azon túl” programjának megvalósítása érdekében is elengedhetetlen, hogy a védett és közösségi jelentõségû fajok és élõhelyek kedvezõ természetvédelmi helyzetének eléréséhez és fenntartásához szükséges eszközök és feltételek rendelkezésre álljanak. Ezért alapvetõ célunk, hogy a táj- és természetvédelmi szempontrendszer beépüljön a természeti erõforrásokat hasznosító ágazatok mûködésébe és szabályozásába is. Mind a területi védelem, mind az ágazati programok segítségével el kell érni, hogy számottevõen mérséklõdjön, illetve megálljon a fajok, élõlényközösségek, élõhelyek és tájak sokféleségének csökkenése. A klasszikus természetvédelmi kezelési terveken túl az egyéb természetvédelmi-tájvédelmi tervek (pl. a Natura 2000 területek fenntartási tervei, az érzékeny természeti területek megvalósíthatósági tervei) a természetvédelmi elõírások érvényesülésének elõsegítése mellett hozzájárulnak a gazdasági, társadalmi, környezeti érdekek összehangolásához. Ez költségtakarékos és egyúttal hatékony, környezetkímélõ megoldásokat eredményezhet, az egyszerûbb hatósági eljárásokkal együtt. Kiemelt célkitûzés, hogy megismertessük az egész társadalommal a természeti tõke és a természet által nyújtott ökológiai szolgáltatások értékét. El kell érni, hogy a gazdasági számításokban az ökológiai mutatók kellõ súllyal szerepeljenek. 1.3. A táji sokféleség Magyarország a Kárpátok ölelésében alapvetõen medencejellegû, ám a medencén belül a domborzat, a vízrajz és a klimatikus adottságok rendkívüli változatossága magában rejti a tájak sokféleségének lehetõségét. Az alföldi sziken, homokon és löszön kialakult talajok, a magas napsütéses óraszámú dombságok és hegylábfelszínek,a vízfolyások által befolyásolt területek és az erdõkkel borított középhegységek számos területhasznosítást tesznek lehetõvé. A tájak állapotát egyrészrõl a területhasznosításnak az adott terület természeti adottságoknak való megfeleltetése, másrészrõl a területhasznosítást befogadó, elviselõ ökológiai rendszer stabilitása határozza meg, s végsõ soron a táj esztétikai adottságaiban ölt mindenki számára érzékelhetõ testet. A tájak mûködése, ökológiai, ökonómiai és tájesztétikai potenciálja a fenntartható használattal biztosítható, amely fenntarthatóságot a mára történetinek minõsíthetõ gazdálkodási módok megteremtettek. Napjainkra a társadalmi – gazdasági igények változása következtében új hasznosítási módok jelentek meg, a régiek jórészt megszûntek, és az optimális tájszerkezetet megteremtõ hagyományos gazdálkodás csak a természetvédelem tevékenységének köszönhetõen, támogatott formában tud életben maradni. Az építkezések aránya az NTA-II idõszakában a korábbiakhoz képest tovább növekedett, a biológiailag aktív felületek ezzel párhuzamosan jelentõsen csökkentek. A tájkarakter a mezõgazdasági szempontból kedvezõtlenebb adottságú vidékeken az ipari-kereskedelmi területek javára változott, a kedvezõbb adottságú termõföldeken pedig, továbbra is a monokultúrás növénytermesztés uralkodik. Tovább csökkent a külterjes állattartás tere is. Rendkívül jelentõs a települési területek terjeszkedése, amely erõteljesen hat a zöldfelületek felszámolására, a biológiailag inaktív felületek túlzott arányára, ezáltal a környezeti tényezõk és az esztétikai adottságok romlására. A tájképi értékek megõrzésének követelményei leginkább a védett természeti területeken érvényesíthetõk. A tájképi értékek megléte – a hagyományos településszerkezet, gazdálkodási szerkezet, geomorfológiai adottságok, természetközeli területek és az építmények hagyományos jellege – azonban nem csak a természetvédelmi oltalom alatt álló tájakon, településeken maradt fenn, bár sajnos még szinte mindenütt fogyatkoznak, vagy károsodnak. A tájak értékes elemei egyúttal a tájállapot indikátorai is. Ilyenek a kultúrtörténeti értékek és az egyedi tájértékek, melyek megõrzése régiónként, településenként változó. A jövõfeladataazoknakatájhasználatiformáknak,módoknakafenntartása,amelyek–növelveazöldésvizesterületek arányát – hozzájárulnak a biológiai aktivitás kedvezõbbé tételéhez, a biológiai és a táji sokféleség növeléséhez. A hagyományos tájértékek, tájgazdálkodás megõrzése hosszútávon biztosíték arra is, hogy a gazdálkodás jelenleg még nem tervezhetõ változásai során legyen mihez visszanyúlni, legyen honnan elindulni az új utak keresése során. Ezért is szükséges támogatni a hagyományos gazdálkodást és a táj jellegét meghatározó hagyományos tevékenységeket, melyre elsõsorban az agrártámogatási rendszerben van lehetõség. Az építési, terület- és településrendezési tervezés során a tájvédelmi érdekek érvényesülése alapvetõ kívánalom, mely elsõsorban tervezési, mûszaki szabályozási feladat, de a hatósági rendszer hatása is jelentõs. 1.4. Élettelen természeti értékek Hazánk természeti képének évmilliókban mérhetõ régmúltját, így az õsföldrajzi környezet és a klíma változásainak, és az élõvilág fejlõdésének emlékeit természeti örökségünk élettelen elemei õrzik. A különbözõ földtörténeti korokban és képzõdési feltételek között létrejött kõzetek típusainak elõfordulásai, az ásvány- és õsmaradvány-ritkaságok, valamint a felszínformáló erõk hatására kialakult egyedi formák, forma-együttesek és barlangok jelentõs természeti értéket képviselnek. A fiatal üledékekkel kitöltött medence-jellegbõl adódóan, mindezek változatossága elsõsorban a középhegységeinkre jellemzõ, ahol a földtani képzõdmények akár kis távolságon belül is több százmillió év eseményeit fogják át. Élettelen természeti értékeink közös tulajdonsága, hogy meg nem újulók és meg nem újíthatók, ugyanakkor anyagukban potenciális nyersanyagforrást jelentenek. Így hosszú távú megõrzésük elsõsorban a természetvédelmi oltalom alá helyezett területek és értékek esetében biztosított. 1.5. A klímaváltozás hatása a természeti értékekre Az éghajlat megváltozása a meglévõ ökológiai rendszereket sérülékennyé, sebezhetõvé teszi. Kulcsfontosságú, hogy ezek milyen mértékben és hogyan alakulnak át az éghajlatváltozás következtében. A természetes önfenntartó rendszerek relatíve elszigetelt mozaikokban vannak jelen, ami a klímaváltozás hatásaira való érzékenységüket és veszélyeztetettségüket jelentõsen növeli. Ezért a természetes élõvilággal rendelkezõ területek közötti összeköttetés fenntartása, vándorlási folyosók kialakítása alapvetõ fontosságú, amely érinti a körülöttük lévõ tájban folyó tevékenységeket is. Az éghajlatváltozás leginkább a vizes élõhelyeket veszélyezteti. Magyarország természetes élõvilágában a klímaváltozás hatására – többek közt – várható a zonális vegetáció határainak eltolódása; a természetes élõvilág fajainak visszaszorulása és hosszú távon az inváziós fajok tömegessé válásával a biodiverzitás csökkenése; a társulások és táplálékhálózatok átrendezõdése; az ökoszisztéma funkciók károsodása és az ökoszisztéma szolgáltatások csökkenése. Az új helyzethez való alkalmazkodás alapfeltétele, hogy felül kell vizsgálni a hazai belvízgazdálkodás létjogosultságát, és helyette az ökológiai, valamint mezõgazdasági szempontból is elõnyösebb, a fenntartható használat és a természetmegõrzés érdekeit szolgáló szivárgáshidraulikai eljárások alkalmazását kell elõtérbe helyezni. Szakítani kell a korábbi idõszakra jellemzõ, a vizek gyors elvezetését célzó általános vízkormányzási hozzáállással, és az egyedi lehetõségek ismeretében a vízvisszatartást, a vizek betározását és szabályozott kibocsátását kell megvalósítani, ami a vizes élõhelyek rekonstrukcióinak megvalósításával növelné a biodiverzitást, ezzel biztosítva a vizes élõhelyek faj-együtteseinek hosszú távú védelmét. A kibocsátások csökkentése mellett fontos feladat az elkerülhetetlen klímaváltozás hatásaihoz való alkalmazkodás. Ahhoz, hogy a várható hatásokra minél inkább fel tudjunk készülni, esetleg elõre tudjuk azokat jelezni, fontos a változások folyamatos nyomon követése, a klímaváltozás hatásait vizsgáló kutatások támogatása, és az eredmények beépítése a közép- és hosszú távú stratégiai tervekbe. Különleges figyelmet kell fordítani mind az EU, mind a tagországok szintjén a biodiverzitás védelme, az ökoszisztéma szolgáltatások, a klímaváltozás és az emberi jólét közötti összefüggésekre, kapcsolatokra. Szükséges lesz továbbkutatni és kiemelten kezelni a biodiverzitás és az ökoszisztémák kulcsszerepét, különös figyelemmel a klímaváltozáshoz kapcsolódó átalakulásra/alkalmazkodásra és a klímaváltozás mérséklésére. Továbbá hatékony EU és tagállami közremûködés szükséges a biodiverzitással, klímaváltozással, valamint fenntartható termeléssel és bioüzemanyagok használatával kapcsolatos eddigi állásfoglalások felülvizsgálatára. Ügyelni kell arra, hogy a klímaváltozás hatásainak mérséklése érdekében tervezett programok (pl. erdõsítés) ne károsítsák a természetes vagy természetközeli élõhelyeket. Az éghajlatváltozás hatásainak enyhítését célzó stratégiákban fel kell hívni a figyelmet arra, hogy az egyes természetes élõhelytípusok, különösen a tõzeges, lápos élõhelyek jelentõs szénmegkötõ képességgel rendelkeznek, elpusztulásuk jelentõs széndioxid-kibocsátással jár, míg megõrzésük az éghajlatváltozás mérsékléséhez járul hozzá. Ennek következtében természetvédelmi jelentõségükön túlmenõen, az éghajlatváltozásban betöltött szerepük miatt is kiemelt védelmet érdemelnek. 1.6. Az energiatermelés hatása a természeti értékekre, tájakra Az energiatermelés bármely formája – részben még a megújulók is – természeti erõforrásaink felhasználásával jár együtt, ezért a fenntarthatóság követelményeinek nem vagy csak részben felel meg. A környezet számára – így a természeti értékek számára is – a legelõnyösebb, ha a jelenlegi energiafogyasztás a lehetõ legnagyobb mértékben csökken, amit nagy mértékû takarékossággal,a hatékonyság növelésévellehet elérni. A jelenlegi társadalmi viszonyok között azonban nem lehet csupán erre hagyatkozni, be kell látni, hogy az energiafüggõség további természeti erõforrások igénybevételéhez vezet, amelynek biztosítását – más alternatíva hiányában – a természetvédelmi szempontok figyelembevételével lehet megoldani. A klíma- és a biodiverzitás védelme szempontjából a gazdálkodási és a természetvédelmi érdekek szorosabb összehangolására van szükség. Mélyreható elemzéseket szükséges végezni a megújuló energiaforrások minõsítése, bevezetése terén, hogy elõállításuk, feldolgozásuk után, alkalmazásuk során mennyi a valós (nettó) megújuló energia tartalma, és mennyi a nem megújuló energia felhasználási igény (pl. fosszilis üzemanyaggal történõ növényápolás, betakarítás, szállítás). Fontos a megújuló energiaforrások elõállításának ökológiai, termesztési területi, élelmezési, gazdasági hatásainak elemzése, különösen a hosszú távú programok kialakítása elõtt. A megújuló energia elõállításához szükséges biomassza termelésre alkalmas területeket térségenként ki kell jelölni, figyelembe véve a természetvédelmi, tájvédelmi, ökológiai, termõhelyi adottságokat és a szántóföldek minõségét. Tekintettel arra,hogy agazdálkodókszabadondöntenekarról,hogy mit termelnek,elkellérni,hogy akiválóminõségû szántóföldeken továbbra is élelmiszer, illetve takarmánytermesztés történjen. Az ilyen területeken a biomassza termelés ne kaphasson állami vagy EU-s támogatást. A fosszilis energiahordozók felhasználásának környezetre – és különösen az éghajlatra – gyakorolt káros hatásai már bebizonyosodtak. A jövõben az alternatív energiaforrások hasznosításának lehetõségeire kell fektetni a hangsúlyt. Az alternatív energiahordozók tekintetében nincs elég ismeretünk, a biztonságos felhasználáshoz további kutatások szükségesek, amelynek során mérlegelni kell a környezeti kockázatokat. Néhány, a természetre gyakorolt kedvezõtlen hatás már ma is ismeretes. Általánosságbanleszögezhetjük,hogy az energia helyi közösségek(egy-egy gazdaság vagy vállalkozás, egy-egy település, esetleg kistérség) ellátására szolgáló elõállítása, a szállítási útvonalak hosszának minimalizálása, megfelelõ gazdasági ösztönzõ rendszer kialakítása, a járulékos létesítmény igények csökkentése, a kisméretû és kevésbé környezetterhelõ létesítmények tájba illeszthetõsége révén természetvédelmi szempontból is támogatható megoldás lehet. A biomassza energetikai célú hasznosítása az energia-körforgás tekintetében kedvezõ, amennyiben az mezõgazdasági melléktermékeken(trágya, szalma, kommunális és szerves hulladékok) alapul és helyi kis léptékû és ezáltal fenntartható módon történik az elõállítás. Az energiahordozók nagy távolságra történõ szállítása, nemcsak újabb környezetterhelést keletkeztet, hanem a ráfordítás és kitermelhetõ bioenergia arányát is rontja, ezért az ilyen megoldások természetvédelmi szempontból nem támogathatók. A bioetanol-elõállítás azonban természetvédelmi szempontból számtalan kockázattal jár. A szántóföldi növénytermesztés kétharmadát kitevõ búza és kukorica igen intenzív termesztéstechnológiát kíván, amelyek vegyszer és fosszilisenergiaigénye is igen magas.Továbbikutatásokszükségeseka bioetanolelõállításáhozszükséges mezõgazdasági haszonnövények termesztési és feldolgozási technológiájának fejlesztésére, a szükséges fosszilis energia, illetve mezõgazdasági kemikália felhasználás minimalizálása érdekében. Az ültetvényeken – az energia pozitív mérlege érdekében – többségében az inváziós fafajok alkalmazása és a talaj állapotát károsan befolyásoló kezelési és kitermelési mód a jellemzõ. Természetvédelmi szempontból a fás- és lágyszárú energetikai célú ültetvényekhez kapcsolódóan a kisközösségi, illetve regionális erõmûvek kialakítása javasolható. A nagytáblás energetikai célú növénytermesztésnek, az ezzel együtt járó intenzív területhasználatnak, a nem kellõ tudományos megalapozással kialakított és ezért gazdaságtalan energia-elõállításnak az ökológiai állapotra, a biodiverzitásra való kedvezõtlen hatásai mellett a tájképi hatások sem elhanyagolhatók, hiszen a beruházások nagyméretû (gabonatárolók, égetõüzemek) kivitelezésével járnak. Mindezek miatt szükséges az energiatermelés ezen módjának teljes körû elemzése, a foglalkoztatásra, a földhasználatra, a talajvizek állapotára, az élõvilágra stb. gyakorolt hatások összevetésével. A fatüzelésû erõmûvekrõl bebizonyosodott, hogy viszonylag gyorsan felélték a közelükben erre a célra hasznosítható nyersanyagokat, aminek az lett a következménye, hogy közúton 80–100 km távolságról is történik beszállítás, gyakran a védett természeti területekrõl is. Mindezzel együtt járt a térségi tûzifa hiány vagy jobb esetben az elfogadhatónál nagyobb mértékû áremelkedés, ami a jelenlegi energiaárak mellett a hátrányos helyzetû térségben élõ lakosság számára elviselhetetlen terhet jelent. Természetvédelmi szempontból elfogadhatatlan, hogy a védett természeti területekrõl, különösen a nemzeti parkokból vagy még inkább egy Unesco által kihirdetett Bioszféra rezervátumból azért termeljék ki a sokszor 100 év alatt megtermett fát, hogy azután azt – közúton szállítva – percek alatt elégessék egy rossz hatékonyságú kazánban. Amennyiben fára alapozott energiatermelésre szükség van, az ehhez szükséges faanyagot ne természetes fafajú, védett erdõkbõl termeljék ki, hanem kifejezetten erre a célra, nem védett területeken létrehozott fa ültetvényekbõl. A fa energetikai felhasználásilehetõsége ne növelje védett területeken a gazdálkodás intenzitását, a kitermelt faanyag mennyiségét. Ipari rönk minõségû fa energetikai célú felhasználását csökkenteni szükséges. A védett, õshonos fafajú erdõkbõltörténõ energia-célúfakitermelést,elsõsorbanbiodiverzitásmegõrzési-és klímavédelmiszempontbólvissza kell szorítani. A vízenergia hasznosítása természetvédelmi szempontból elsõsorban a meglévõ vízerõmûvek hatékonyságának javításával támogatható, mivel így nincs szükség újabb területeknek a vízfolyások, mint ökológiai folyosók területébõl való kivételére, valamint a tájkép értékek károsítására. Meglévõ, üzemelõ duzzasztómûvek esetében akkor lehetséges a vízerõ hasznosítás, ha az új funkció nem okoz a tájban, természeti értékekben – a korábbihoz képest – kedvezõtlen változást. A szivattyús energiatározók a hazai domborzati és vízviszonyok miatt csak nagy tájátalakításokkal– nagyméretû gátak építésével, más vízgyûjtõkbõl való vízátemeléssel oldható meg a vízpótlás, a felsõ tározókhoz hegycsúcsok elbontása szükséges – építhetõk meg olyan területeken, amelyek többnyire védett természeti területek, vagy Natura 2000 területek. Ezért itt a megvalósításuk természetvédelmi szempontból nem támogatható. Amennyiben az ilyen típusú energiatározásnak hosszú távon van létjogosultsága, azokat a roncsolt (pl. bánya-) területeket javasolt potenciális felsõtározó helyként megvizsgálni, ahol alsótározó kialakítása nélkül biztosítható a szükséges vízmennyiség/tározás, vagy a környezõ országok kedvezõbb domborzati adottságaira és folyamatban lévõ projektjeire építve – együttmûködés keretében – megvalósítani. A szélerõmûvek telepítése környezeti szempontból akkor lehet elõremutató, ha az energiatermelés kisebb körzetet érint, kisebb kapacitású és kevesebb járulékos létesítményt igényel. Természetvédelmi és tájvédelmi szempontból aterületfoglalás,azélõlényekregyakorolthatás,aföldtani,víztaniéstájképiadottságokkorlátozhatjákaszélerõmûvek telepítését. A nagyobb kapacitású szélerõmûvek és szélerõmû-parkok létesítése elsõsorban a felhagyott ipari területeken, kevésbé értékes szántókon képzelhetõ el. A szélerõmûveknek elsõsorban a madárvilágra, a madárvonulásra gyakorolt káros hatásai, valamint a tájképi hatásai ismertek, egyéb kockázatok tekintetében más ipari, energiatermelést szolgáló építményekkel összevethetõ hatások várhatók. Ennek megfelelõen különösen nem támogatható szélerõmûpark létesítése a madárvédelmet célzó közösségi jelentõségû természetvédelmi rendeltetésû területeken, vizes élõhelyek közelében, madárvonulási útvonalak, pihenõ- és táplálkozóhelyek környezetében, ökológiai folyosókon, valamint tájképvédelmi területeken. Ahol azonban sem tájképi, sem természetvédelmi szempontból nem okoz problémát egy vagy több szélerõmû felállítása, ott, – amennyiben a helyi adottságok is rendelkezésre állnak – támogatható létesítésük. A KvVM Természetvédelmi Hivatala 2005-ben elkészített egy olyan térképet, amely a telepítésre ajánlott és tiltott területeket ábrázolja: hozzáférhetõ a www.termeszetvedelem.hu honlapon. Az energiaforrások felhasználása és az energiatermelés során a jövõt a múlt tapasztalatainak felhasználása, a természetkímélõ, hagyományos, energia-körforgáson alapuló rendszerek felélesztése, a jelen igényekhez való fejlesztése jelentheti. 1.7. Víz és természetvédelem A vizek ökológiai állapotának megõrzése, illetve javítása a vízgazdálkodás és a természetvédelem együttes feladata. Ennek teljesítése nélkül sem a jó minõségû édesvízkészlet, sem a vizek, és a vízpartok környezetének fenntartható hasznosítása nem lenne biztosítható. A Víz Keretirányelv végrehajtásához szükséges a vízgyûjtõ-gazdálkodási tervezés során össze kell hangolni a vízügyi (vízkárelhárítási, vízminõség-védelmi, vízkészlet gazdálkodási stb.) és a természetvédelmi szempontokat. Ezzel a felszíni vizek jó ökológiai állapotára (beleértve a vizes élõhelyek védelmét) vonatkozó célkitûzés mellett, az elõrevetített klímaváltozás kedvezõtlen hatásainak csökkentése, az árvizek elleni védekezés és a vizes élõhelyek védelme, megõrzése egyszerre lesz megvalósítható. A vizekkel való gazdálkodást (beleértve a belvizek elvezetését is) számos térségben felül kell vizsgálni. Az érdekeltségi viszonyok figyelembevételévelmeg kellhatároznia fenntartható és optimálisterülethasználatimódokat, figyelemmel arra, hogy az ökológiailag szükséges vízmennyiség biztosított legyen az egyes víztestekben. A vízgyûjtõ-gazdálkodási tervezés során figyelembe kell venni a felszín alatti vizektõl függõ ökoszisztémák fenntartásának szempontjait, különös tekintettel a vízkivételekre. A jelenlegi környezetvédelmi határértékek betartása az ökológia rendszerek megõrzése szempontjából alapvetõ kritérium, a hosszabb távú javulás érdekében azonban a szennyezõanyag-kibocsátás abszolút értékének csökkentése a cél. A vizek és vízpartok állapotának megõrzése érdekében prioritás a biodiverzitás magas szinten tartása, ami az ilyen élõhelyeket átalakító tevékenységek kizárásával, illetve minimalizálásával érhetõ el. A hagyományos erdõ- és mezõgazdálkodás, a nagyvízi meder nem drasztikus átalakításával járó árvízvédelmi tevékenységek (ide értve a kialakítandó árvízi tározók környezetének rendezését, rehabilitációját is), illetve számos rekreációs hasznosítási forma jól összehangolható a természetvédelem célkitûzéseivel. A vízgyûjtõ-gazdálkodási tervezés során össze kell hangolni a vízügyi (vízkárelhárítási, vízminõség-védelmi, vízkészlet gazdálkodási stb.) és a természetvédelmi szempontokat, amivel a prognosztizált klímaváltozás kedvezõtlen hatásainak csökkentése, az árvizek elleni védekezés és a vizes élõhelyek védelme, megõrzése egyszerre lesz megvalósítható. Magyarország legnagyobb természetes víztározója a talaj. E hatalmas potenciális tározótér kihasználását azonban több tényezõ, elsõsorbana korlátozott beszivárgás és a mérsékelt víztartó képesség akadályozza. Ezek megszüntetése vagy mérséklése egyaránt csökkenti a gyakori (a prognózisok szerint a jövõben egyre gyakoribbá váló) vízháztartási krízis helyzeteket (árvíz, belvíz, túlnedvesedés – aszály), illetve ezek kedvezõtlen ökológiai következményeit (vizes élõhelyek kiszáradása stb.) Ezért az érintett területeken a jelenlegi – csupán gyors elvezetésre törekvõ – belvíz-stratégia megváltoztatásának ismételt átgondolása szükséges. A cél az, hogy kedvezõbb feltételek alakuljanak ki a vizes élõhelyek szempontjából; és egyidejûleg csökkenjen a belvíz-veszély és aszályérzékenység. A Balaton és közvetlen természetes környezete (Balaton-felvidék medencéi és a déli berkek) ökológiai állapotának és a tó nádasainak védelme kiemelt fontosságú természetvédelmi feladat Ez az értékes természeti, tájképi környezet megóvása révén a térség – mint kiemelt üdülõkörzet – turisztikai hasznosítását és bizonyos fejlesztési lehetõségeit is biztosítja. Elõ kell segíteni a látogatók vízparthoz való hozzáférését, minél hosszabb partszakaszokon biztosítva a sétára alkalmas zöldterületeket, ugyanakkor meg kell õrizni a Balaton-part még meglévõ természetközeli partszakaszainak ökológiai állapotát. A Balaton jövõjének alakításában alapvetõ természetvédelmi, tájvédelmi szempont annak az alapelvnek az érvényesítése, hogy a tó nem mesterséges tározó, hanem természetes tó, a maga sajátos (szabályozási szintek megtartása mellett értelmezett) vízszint-ingadozásaival. Ennek értelmében idõnként – tartósan csapadékhiányosidõszakokban– a part mentén szárazulatokkeletkeznek,ahogy ez az elmúlt idõszakokban elõ is fordult. E folyamat hatása a tó és part menti részeinek természetes élõvilágára kifejezetten elõnyös. A vízhiányos idõszakokra mûszaki megoldással vízutánpótlást biztosítani idegen vízgyûjtõbõl nem javasolt, mert ez a kutatások szerint kedvezõtlenül befolyásolhatja a tó vízminõségét, élõvilágát, illetve a környezõ vízgyûjtõk vízkészlet-gazdálkodásával sem lenne összeegyeztethetõ. 1.8. Erdõ és természetvédelem A hazánk felszínének mintegy ötödét borító – döntõen lombos fafajokból álló – középhegységi és síkvidéki erdõk természeti örökségünknek jelentõs részét képezik. Az ország természetes állapotában – emberi tevékenység hatása elõtti idõben – az erdõborítás meghaladta a 80%-ot is. A magyar társadalom túlnyomó része nem rendelkezik erdõtulajdonnal, ennek ellenére szinte mindenki igényli az erdõ szolgáltatásait. A társadalom környezettudatosságának erõsödésével – jelentõs mértékben megváltoztak az erdõkkel szemben támasztott társadalmi elvárások. Míg korábban a faanyag megtermelése, az erdõk gazdasági szerepével kapcsolatos igények voltak a döntõek, ma egyértelmûen az erdõk közcélú funkciói kerültek elõtérbe. A társadalom igényei az erdõk fenntartását, az erdõk állapotának javítását, természetközeliségének fokozását, valamint természetvédelmi, közjóléti (egészségügyi, szociális, turisztikai) és esztétikai szerepét hangsúlyozzák. A megváltozott elvárások a hagyományos erdõgazdálkodással szemben egy új típusú erdõkezelés szükségességét vetik fel. A tulajdonviszonyok változásával, a magántulajdon megjelenésével jelentõsen differenciált helyzet alakult ki az erdõk tulajdonlásában és az erdõgazdálkodásban. A magánerdõkben az állam részére csak igazgatási-hatósági-támogatási eszközök állnak rendelkezésre az ott folyó tevékenységek befolyásolására, míg az állami erdõk esetében ezen felül tulajdonosként is rendelkezhet az erdõk és az ott folytatható tevékenységek fölött. E tulajdonosi jogosítványok birtokában az erdõk közcélú feladatait, közszolgáltatásait elsõsorban az állami erdõkben lehet/kell maradéktalanul biztosítani. Ez a társadalmi feladat nagy felelõsséget ró mind az igazgatásra, mind az állami erdõk tulajdonosára és kijelöltvagyonkezelõire.Mivelavédett természetiterületenállóerdõktúlnyomótöbbségeállamitulajdonbanmaradt, természetvédelmiszempontbólis kiemelkedõjelentõségevanaz államierdõk kezelésének,a célokelérésétbiztosítani tudó vagyonkezelési formának, illetve az erre alkalmas vagyonkezelõ kijelölésének. Az állami tulajdonban lévõ erdõk esetében a törvényben – közjogi garanciákkal is – biztosítani kell a tulajdon, használat, hasznosítás elemeit, így különösen az elidegenítés tilalmát, haszonbérbe adás tilalmát, a kártalanítási igény kizárását hatósági korlátozás esetére. Erre a vagyonkezelési szerzõdés – mint polgári jogi aktus – nem elegendõ, errõl a vagyontörvény nem rendelkezik. Az erdõtörvény alapvetõen az erdõgazdálkodás feltételeit fogalmazza meg, amely igaz a nem védett erdõkben folytatható erdõgazdálkodásra, viszont csak a természet védelmérõl szóló törvény különös szabályozásának módosításaival vonatkoztatható a védett természeti területeken álló erdõkre. Ezekben az erdõkben ugyanis nem erdõgazdálkodást, hanem természetvédelmi célú erdõkezelést kell folytatni a Tvt. alapján készült természetvédelmi kezelési tervek elõírásai alapján: A prioritások egységes értelmezése érdekében a különbözõ természetvédelmi kategóriába sorolt, illetve elsõdleges rendeltetésû erdõ területeken az elvárások az alábbiak: – védett természeti területen lévõ erdõnél egyértelmûen a védelmi rendeltetéseknek van prioritása, minden egyéb szempontot a természetvédelmi érdekeknek kell alárendelni, tehát amennyiben a gazdálkodási érdekek sértik a természetvédelem elsõdleges érdekeit, akkor azokat védett természeti területen nem lehet figyelembe venni; – a nem védett Natura 2000 területen az uniós irányelvekben megfogalmazottakat és a kijelölés alapjául szolgáló fajok, és élõhelyek védelmét (kedvezõ természetvédelmi helyzetének megõrzését) kell biztosítani, de amennyiben ezt a gazdasági szempontok nem befolyásolják hátrányosan, ezek érvényesíthetõk; – nem védett és nem Natura 2000 területen az erdõ hármas funkciója együttesen – a terület jellegének megfelelõen – arányosan érvényesíthetõ. A természetvédelmi erdõkezeléssel kapcsolatos elvárás alapja egy állandó erdõkép fenntartása. Olyan erdõképé, amelybenazegyéveskorútólazidõsegyedekig mindenkorúfaegyed megtalálható,nincsenektar-, illetvevégvágások és az erdõ képe mindig azonos. Az erdõkép fenntartására részben egy szálaló erdõkezelés bevezetésével, részben a bolygatatlan erdõterületek hálózatának kialakításával, megõrzésével (nemzeti parkok naturzónái, kezeléssel nem érintett fokozottan védett erdõterületek hálózata) kell törekedni. 2. A Nemzeti Természetvédelmi Alapterv-III prioritásai

Source: https://magyarkozlony.hu/hivatalos-lapok/21ced7a257312f1e3d671e214e7a4db759cb268b/dokumentumok/586fdda0e2acf398e63ef068e20b42970d959db8/letoltes